ઉલ્લેખનીય છે કે આ બન્ને એજન્ટ્સ અમદાવાદના કોટ વિસ્તારમાં થતા મોટા કન્સ્ટ્રક્શન્સમાં શામેલ છે, પરંતુ તેમણે ખંડણીની કોઈ ફરિયાદ પોલીસને હજી સુધી નથી કરી. સૂત્રોના જણાવ્યા અનુસાર તેમને જીવ ગુમાવવાનો ડર છે. માટે સિક્યોરિટી એજન્સીએ ગુપ્ત રીતે તપાસ શરુ કરી છે. સૂત્રોએ જણાવ્યું કે, આ બન્ને બિલ્ડર્સ પોતાના ગ્રુપ સાથે તાજેતરમાં જ ઉમરાહ યાત્રા માટે ગયા હતા. તેઓ જ્યારે UAEમાં હતા ત્યારે ડી-કંપનીના માણસ દ્વારા તેમનો સંપર્ક કરવામાં આવ્યો અને જો તે ભારત પાછા ફરવા માંગતા હોય તો પાંચ કરોડ રુપિયા આપવાનું કહેવામાં આવ્યું.